cyanic-selkie/wikianc huggingface dataset:
Џејмс Дин
Влијанието врз културата и медиумите
На 20 април 2010 година, долго "изгубената" во живо епизода на "Џенерал електрик театар“ во кој Џејмс Дин е откриен од страна на NBC писателот Вејн Федерман додека работи на телевизиската ретроспективата на Роналд Реган. Епизодата, првично се емитува во декември 1954 година, и го привлече вниманието на меѓународната јавност и ја претставуваа на бројни национални медиуми, вклучувајќи: CBS Evening News, NBC Nightly News, Добро утро Америка. Подоцна беше откриено дека некои снимки од епизодата, насловена како The Dark, Dark days, првпат е објавена во документарецот од 2005 година, Џеjмс Дин: вечно млад.
Шпекулирања за сексуална ориентација
Денес, Дин често се смета за икона поради неговиот "експериментален живот", вклучувајќи ја и неговата амбивалентна сексуалност.
Вилијам Баст, еден од најблиските пријатели на Дин, беше првиот биограф на Дин (1956). Тој го објави откривањето во надградбата на својата прва книга, во која по многу години успешно затајување на прашањето за тоа дали тој и Дин биле сексуално активни, тој конечно потврдува. Во оваа втора книга, Баст ги опишува тешките околности на нивната взаемна инволвираност и исто така пишува искрено и за некои други пријавени хомосексуални врски на Дин, особено говори за пријателството на глумецот со Роџерс Брекет, влијателниот продуцент на радио драми кој му помогнал на Дин во неговата кариера со корисни професионални контакти.
Новинарот Џо Хјамс изјавува дека хомосексуалната активност на Дин би можело да се вклучува во онаа која е строго само заради "кревање на фама", како средство за унапредување на неговата кариера. Вал Холи забележува дека, според холивудскиот биограф Лоренс Ј. Квирк, Холивудскиот геј колумнист Мајк Коноли, ќе ја стави на тапет бисексуалноста на најистакнатите млади глумци, меѓу кои Роберт Френсис, Гај Медисон, Ентони Перкинс, Ник Адамс и Џејмс Дин." Сепак, "Кревањето на прашина заради публицитетска слава" е само поим за кој се дебатира со Баст и други биографи на Дин. Настрана од мислењето на Баст, за својот однос со Дин, пријателот на Дин, велосипедистот и членот на Night Watch, Џон Гилмор тврди дека Дин "експериментирал" сексуално, но без да дообјасни.
Лав
Лав, архаично арслан — една од четирите големи мачки од родот пантери, и член на семејството мачки. Некои машки примероци надминуваат 250 кг во тежина, со што лавот е втора најголема мачка која живее на земјата по тигарот. Дивите лавови живеат слободно во природата во Потсахарска Африка, и во Азија со критично загрозено население во северозападна Индија, а во минатото лавови живееле во Северна Африка, Блискиот Исток, и Западна Азија. Сè до доцниот плеистоцен, кој траел до пред 10,000 години, лавот бил најраширен копнен цицач по човекот. Тие се најдени во поголем дел од Африка, голем дел од Евроазија од Западна Европа до Индија, и во Америка од Јукон до Перу.
Лавот во природа живее од 10 до 14 години, додека во заробеништво може да живее над 20 години. Во дивина, машките лавови честопати живеат подолго од 10 години, иако борбите со соперниците предизвикуваат повреди. Лавот живее во саваната и тревници, иако може да се најде и во грмушки и во шума. Лавовите се необично друштвени животни во споредба со другите мачки. Група женски лавови обично ловат заедно.
Етимологија
Англискиот збор lion потекнува од латинскиот: leo и старогрчкиот: λέων (леон). Зборот лави (хебрејски: לָבִיא) исто така може да биде поврзан. Родното име пантера се следи на класичниот латински збор „panth'ra“ и старогрчкиот збор πάνθηρ (пантер). Пантера е фонетски сличен на санскритскиот збор पाण्डर (панд-ара) што значи бледо жолта, белузлава, бела.
Таксономија
Felis leo било научното име што го користел Карл Линеј во 1758 година, кој го опишал лавот во своето дело „Систем на природата“. Името на родот Panthera (пантери) било смислено од Лоренц Окен во 1816 година. Помеѓу средината на 18 и средината на 20 век, 26 примероци лавови биле опишани и предложени како подвидови, од кои 11 биле признати за валидни во 2005 година. Тие се одликувале претежно по големината и бојата на гривата и кожата.
Во зоолошки
Лавовите се дел од група егзотични животни кои се од средишно значење за изложбите во зоолошката градина уште од крајот на 18 век. Иако многу современи зоолошки градини се повеќе одбирачки во однос на нивните изложувања, има повеќе од 1,000 африкански и 100 азиски лавови во зоолошките градини и парковите за диви животни ширум светот. Тие се сметаат за амбасадорски видови и се чуваат заради туризам, образование и зачувувачки цели. Лавовите можат да живеат над дваесет години во заробеништво; лав во зоолошката градина во Хонолулу починал на 22-годишна возраст во август 2007 година. Неговите две сестри, родени во 1986 година, исто така достигнале 22 години.
Мода
Мода е општ термин за популарен стил, особено за облека, обувки, модни додатоци, шминка, или мебел. "Мода" се однесува на еден специфичен, но сепак,често вообичаено тренд во врска со тоа како изгледа и се облекува  еден човек, како и преовладувањето на  стиловите во однесување. "Мода" обично се однесува на најновите творби направени од страна на дизајнери а кои се купени само од страна на мал број  на луѓе, меѓутоа, често оние "модаи" се преведени на повеќе основани трендови.
Следното нешто што се случи а го смени начинот на облекување беше технологијата. Со технологијата беше создадена машината за шиење и почна да се прави што поголемо прозивдоство. Како резултат на тоа, производството на облека стана полесно и поевтино , а исто така помогна и при порастот на еконимијата. Ова се случило во мавританска, Шпанија во текот на 8 век, кога познатиот музичар Зириаб се претставил себеси во модерен стил на облека чија основа биле секојднњвни и сезонски настани од неговиот роден град Багдад и неговата сопствена инспирација од Кордоба во Ал-Андалус. Зираб ја инспирираше облеката на мажите и жените, а некои луѓе дури и велат дека  го инспирирал и начинот на кој тие ги  украсувале нивните куќи. Мажот кој ја носеше својата коса долга и на патец, сега ја носи нагоре и околу неа стои круна. Облеката на мажите исто така се смени, на пролет носаат по светли бои и бујни , широки алишта на лето  и крзнени шапки на зима. меѓутоа мажите не беа единствените кои биле инспирирани од неговата мода, жените носеле марами на кои имало извезено текстови од неговите песни. може да се види дека Зирав навистина допрел до срцата на Шпанците и знае како да ги инспирира луѓето да се облекуваат и да бидат како него. Слични промени во модата се случиле и во Блискиот Исток од 11 век, по доаѓањето на Турците, кои ги претставиле стиловите облека од Средна Азија и Далечниот Исток.
Почетоците на навиките на европа за постојано и значително менување на стилот на облека може да бидеме прилично сигурни дека датираат од средината на 14 век, во кој историчарите ги вклучуваат датите од кога Џејмс Лејвер и Фернанд Бродел  почнале да ја следат западната мода. 14-от век бил период во кој разликата меѓу половите почнал да стапува на сила. Некои делови од облеката се променила, облеките кои се зацврстувале со врквка сега се појавиле копчињата и се смениле со нив. Во овој период може да видиме како традиционалниот стил се сменил и се претворил во нов помодерен стил. Многу луѓе во тој период носеле големи, широки облеки и шилести обувки , но сфатиле дека сакаат ачишта кои самите ќе си ги преработеле правејќи ги по теснни.
Најдраматичната случка била ненадејното драстично кратење и теснење на машките работнички алишта правејќи ги со должина над колена кои едвај ги покривале нивните задници а во некои случаи ставале и додатоци на градите за да изгледале поголеми. Ова ја создаде специфичната Западна машка линија на горен дел изработен по мерка под кои се носат хеланки или пантолони. Стапката на промена на облеката значително се менуваше следниот век, и во машката мода и во женската , особено за облекувањето и за украсувањето на косата , стана подеднакво сложена и сменета. Историчарте на уметноста се способни да ни ја претстават модата во слики со зголемена доверба и  прецизност. Првично промени во модата доведе до фрагментација на она што претходно имало многу слични стилови на облекување низ високите класи во Европа, како и развојот  на различнни  национални стилови. Овие останаа многу различни сè додека контра-движење во 17-ти до 18 век не наметна слични стилови повторно, во најголем дел потекнуваат од Античкото  управување на  Франција.
Десет портрети од 16 век на Германски или Италијански џентлмен покажал 10 различни шапки и во овој период националните разлики беа на свое ниво најизразени, откако Албрехт Дирер, истакнат по неговиот современ или мешан контраст од модите во Нирнберг и Бенетјем на крајот од 15ти ек. на крајот од овој век ,,Шпанскиот стил започнал да се враќа кон синхронизацијата на Европејците од високите класи,   и по борбата во средината на 17 век, францускиот  стил  решително го презеде водството, и тој процес завршил во 18 век. Иако боите и дезените на текстилоѕ менувале од година во година, кроевите на палтата на  еден господин и на должината на неговиот елек, или моделот на кој на фустанот  на една дама и биле  направени промени но за поспоро време .Машката мода во голема мера произлегуваат од воените модели, и промените во европски машката силуета се поттикнати од театрите  на европската војна, каде што  господата  полицајци имале  можности за да заработат белешки на странски стилови: како на пример е "Steinkirk" краватата  или вратоврската. Четирите најголеми модни градови се назначени да бидат : Милан, Њујорк , Париз и Лондон. во сите овие градови се одржуваат модни недели, каде што дизајнерите ги изложуваат на публиката нивните нови колекции на облека а сите се газди на најголемите модни куќи и се познати по нивното големо влијание на светската мода. Модерните западњаци имаат достапен висок избор на облека. Она што човекот сака да го носи или го носи ја одразува неговата личност. Кога оние кои иаат висок статус во опѓеството почнат да носат различна облека, тогаш започнува нов моден тренд. Оние луѓе кои ги сакаат и почитуваат нив почнуваат да носат облека со сличен стил. Овој стил е создаден од многу модни творци низ целиот свет.
Модата можат да влијаат зависно од опшеството според годините, општествената класа , генерацијата, занимавањето и местоположбата каде живеат. На пример ако постар човек се облекува според модата на младите луѓе тој или пак таа може да изгледаат засмејувачки во очите и на младите и на старите луѓе. Терминот жртва на модата се мисли за некој кој зависно ги следи моменталните стилови и мода. Исто така е многу важно да се искаже благодарност на Источната мода. Во последниве години, Источната мода имаше многу силно влијание за влезот во светската мода и поп културата. Државите како Кина, Индија , и Пакистан имаат огромна текстилна индустрија , исто така тие и развиваат мода која е тесно поврзана со нивната култура. Модата отсекогаш била инсрација за модните творци низ цеиот свет. Секоја година се пуштаат во продажба нови колекции со ориентален и индиски влијанија. Славните личности на настанните на црвениот тепих ги поддржуваат биндите и сарите.
Модна индустрија
Иако модната индустрија за првпат се развила во Европа и Америка ,во денешно време таа е интернационална- меѓународна и индустрија на светско ниво, со облека најчесто дизајнирана во една земја , рачно изработена во друга земја и продавана низ целиот свет. На пример американската модна компанија може да зема материјали од Кина, да ја скрои во Виетнам , да ја заврши во Италија и да ја пренесе со брод до складиштето во САД за продажба по трговските центеи и продавниците за облека на интернационално ниво.Модната индустрија отсекогаш била еден од најголемите работодавци во САД , и така и останува и во 21 век.
Сепак, вработувањето опадна значително како и производството на повеќе пресели во странство, особено во Кина. Бидејќи податоците на модната индустрија обично е пријавена за националните економии и изразена е во многу делови  на индустријата посебни сектори, вкупните  бројки за светското производство на текстил и облека е тешко да се добијат. Сепак, со која било мерка, индустријата се смета за значителен дел од светскиот  економски капацитет.
Модната индустрија се состои од четири нивоа:производство на суровини и материјали, главно влакна и текстил, но, исто така, и кожа и крзно;производство на модни парчиња од страна на дизајнерите, производителите, изведувачите, и други;продажбата на мало; и разни форми на рекламирање и промоција. Овие нивоа се состојат од многу одделни, но меѓусебно зависни сектори, кои сите се посветени на целта за задоволување на побарувачката на потрошувачите за облека под услови што ќе им овозможат на учесниците во оваа индустрија да работат со профит.
Медиуми
На почетокот на 20 век, во модните списанија почнаа да вклучуваат и фотографии на различни модни дизајни и станаа уште повлијателни на луѓето отколку во минатото.Во градовите низ светот овие списанија се многу побарани а имаат  и  големо влијание врз народот и јавноста за вкусот на облекување. Талентираните илустратори нацртаа инзворедна модна плоча за рекламирањето во кои  се опфатени најновите случувања во модата и убавината. Можеби најпознатото од овие списанија било La Gazette du Bon Ton кое е основано во 1912 од страна на Луциен Вогел и објавено редовно до 1925( со исклуцок на двете светски војни)
Списанијата на интернет на iFashion Network и Runway Magazine, раководени од страна на Нол Марин од Следниот Топ Модел на Америка , почна да доминира со пазарот со дигитални копии за комјутери , iPhones и iPads. тие оперативни системи вклучуваат Apple и Аndroid за такви апликации. Неколку дена по модната недела Есен 2010 во Њујорк дојдоа Новиот Исландарски моден уреднк, Женевиев Такс ја  критикуваше модната индустрија за водење на сопствената сезонски распоред, во голема мера на сметка на реалниот свет на корисниците. ,, бидејќи творците ја пуштија нивната есенска колекција на пролет а нивната пролетна колекција во есен, модните списанија како Vogue секогаш само гледаат напред кон следната модна сезона, проовирајки кратки јакни во септември додека пак се решаваат и со проблемите за промовирање на куси пантолони во јануари.,, пишува таа. ,, итрите купувачи, редовно се условени да бидат екстремно , а можеби и непрактично да се заборават со своето купување. . Етничката Мода е дефинирана како мода на мултикултурни групи како што се афроамерикански,Хиспанците, Азијци и др примери на етнички дизајнери се FUBU, BabyPhat, FatFarm, Шон Џон, итн Се проценува дека етничката Мода придонесува повеќе од 25 милијарди долари на приходите.
Вандали
Вандалите биле источно германскo племе што тргнало на југоситок на Јитланд (денешна Данска) преку реката Рајна во 406 година рзорувајќи ја Галија три години пред да ги премине Пиринеите во Шпанија. Околу 442 година ги освоиле римските провинции во Северна Африка.
Говореле на вандалски јазик, кој веројатно бил во блиско сродство со готскиот.
Повеќе информации
Вандал, член на германско кралство, кое постоело од 429 година до 534 година. Во 455 година Вандалите го ограбиле градот Рим. Од ова, името „Вандал“ е симбол за уништување и сквернавење.
Се верува дека вандалите имигрирале од јужна Финска во јужниот дел на Полска со цел да ги избегнат походите на Хуните. Вандалите биле поделени во две групи, Силингите и Хасдингите. Тие заедно со другите германски племиња мигрирале, создавајќи тензии околу целите римски граници. Се верува дека Ругиите, Готите, Гепидаите, Вандалите, Бургундианците и други германски племиња имаат ист предок. Ова го кажал и византискиот историчар Прокопиус во 6 век. Тој ги опишал како високи луѓе со руса коса.
Вандалите не биле многу значаен народ сè додека не почнале воени походи против римската империја.
Во 406 година, Вандалите почнале да мигрираат од Панонија. Се отселувале западно. Кога стигнале кај реката Рајна, нивниот напредок бил запрен од страна на Франките, кои имаа контрола врз северните делови на Гаул. Во битките на овој простор, 20,000 Вандали, вклучувајќи го и Годигисел, кој бил крал на Вандалите (359-406), го загубиле својот живот. Но, со помошта на Аланите, тие ги поразиле Франките, со што на 31 декември 406 година ја преминале реката Рајна. Откако ја преминале Рајна, тие го освоиле Гаул и го уништиле, под водство на кралот Гундерик, син на Годигисел.
На 13 октомври 409 година, Вандалите ги преминале Пиринеите и влегле во Пиринејскиот Полуостров. Тука, тие добиле голем имот од страна на Римската Држава, со цел тие да им дадат воена поддршка. Секое вандалско племе добило одредена територија. Хасдингите ја добиле Asturia, Силингите ја добиле Hispania Baetica, Аланите добиле делови од Lusitania и еден дел добиле од Carthago Nova. Свевите контролирале дел од Gallaecia. Визиготите, пред да земат делови од Јужна Франција ги нападнале Аланите, убивајќи го Атакес, аланскиот крал. Со ова, Вандалскиот крал Гундерик ја добил круната на Аланите. Од ова, подоцнежните вандалски кралеви ќе ја добиеле титулата „Rex Wandalorum et Alanorum“, или во превод „Крал на Вандалите и Аланите“. Во 419 година, Хасдинги Вандалите биле поразени од здружените сили на Римјаните и Свевите. Гундерик избегал во Baetica, каде што ја добил круната на Силинги Вандалите.
Во 422 година, Гундерик ги поразил силите на Римјаните-Готитите-Свевите кај битката на Тарако. Голем број на Римски и Готски им се придружиле на Вандалите. Во следните 5 години, Вандалите направиле голем хаос низ западниот дел на Средоземјето. Во 425 година, Вандалите ти опустошиле Баеларските острови, Шпанија и Мавританија, Картаго Спартанија и Севила.
За време на опсадата на Севила, Гундерик бил убиен. На негово место дошол Генсерик, негов полубрат, кој според законите на монархијата, не би требало да има право на престолот.
Генсерик бил деструктивен владател. Иако Вандалите биле 200,000 број, наспроти 6,000,000 жители на Севила, тие сепак успеале да добијат контрола врз Шпанија. Свевите ги нападнале Вандалите, но тие биле поразени во близина на Мерида, а нивниот водач, Хермигарио, се удавил обидувајќи се да побегне.
Генсерик ги одвел Вандалите во Африка во 429 година. Таму, тие се обиделе да склучат договор со Бонифациус, кој сакал да го нападне и освои Рим. Бонифациус успеал да ги порази Римјаните во неколку напади, при кои тие се обидувале да го освојат.
Тој ги гледал Вандалите како потенцијални сојузници во војната против Сигисвулт,  владетел на Римското Царство во Африка.
Сепак, Бонифациус ги нападнал Вандалите во 430 година, кај Нумидианската граница. Таму тој бил поразен, со тоа што се скрил во градот Хипон, којшто бил под вандалска опсада.
Имеророт на Источното Римско Царство имал страв дека може да го изгуби најголемиот извор на храна, па побарал помош од Византискиот Имперор Теодосиус II. Тој испратил поддршка предводена од Аспар.
Сепак, Генсерик ги поразил Аспар и Вонифациус, и го освоил градот Хипон. Хипон станал главен град на Вандалското Кралство.
Вандалите склучиле мировен договор со Римјаните во 435 година, но во 439 година го раскинале и нападнале неколку територии во Северна Африка, Сицилија, Сардиниа и Корзика.
Теодосиус II се обидел да го запре прогресот на Вандалите и испратил експедиција за да ги нападне. Бродовите успеале да стигнат само до Сицилија.
Во 455 година, голем број на вандалски бродови го контролирале Средоземјето, по што некои во викале Вандалско Море.
Со обид да се приклучат Вандалите со Римското Царство, Валентијан III ја понудил неговата ќерка за синот на Генсерик. Но, пред да се случи ова, Петронус Максимус го убил Валентијан III. Дипломатијата прекинала, со што Вандалите го нападнале и опустошиле Рим во 455 година. Не се знаат причините, но тие иако сакале, не го запалиле градот, но зеле голем дел од бесценети богатства.
Во 456 година, флота од 60 вандалски бродови беше нападната и уништена од страна на Римскиот генерал Рицимер. Во 457 година, Вандалска војска која се враќала од грабеж била нападната од Римскиот Имперор Мајориан, а притоа поразена.
За возврат од нападот и осквернувањето на Рим, Римскиот Имперор Мајориан планирал поход против Вандалите. Тој бил неуспешен, што значело дека од 477 година, Вандалите биле во „Траен Мир“ со Источното и Западното Римско Царство.
На 25 Јануари 477 година, Генсерик починал на 88 години. Него го наследил неговиот син Хунерик. Во периодот од 477 до 523 година, дошле 3 кралеви на власт. Во овој период, моќта на Вандалското Кралство опаднало.
Во 523 година, на власт дошол Хилдерик. Тој бил најтолерантниот владетел во однос на христијанството. Немал интерес во војна. Заради таа причина, во 530 година, на власт дошол Гелимер.
Во овој период, византискиот цар Јустинијан I објавил војна на Вандалите.
По серија од битки, во кои Вандалите биле поразени, во 553 година Вандалското кралство веќе не постоело. Тоа било дел од Византија.
Вандалите биле поделени, некои вандалски жени влегле во брак со византиски војници, Гелимер добил одредена територија да контролира, а голем дел од вандалите биле протерани во Цариград, каде што тие биле внесени во Византиската војска.
Како етничка група, Вандалите исчезнале.
Теему Пуки
Теему Пуки (роден на 29 март 1990 година во Котка) — фински фудбалер, на  и на финската репрезентација.
За финската репрезентација дебитирал во февруари 2009 година, во пријателски натпревар против. Досега за својата земја има 90 настапи и 30 голови, и е втор стрелец во историјата на репрезентацијата со само три гола помалку од Јари Литманен.
Технички одлики
Тој е центарфор со големо чувство за постигнување голови. Меѓу најголемите негови квалитети се движењето без топка, способноста да се уфрла зад противничката одбрана, способноста да ја задржи топката и да изврши пресинг врз противниците. Исто така, е многу ладнокрвен при изведувањето на ударите од белата точка.
КооТееПее
Пуки ја започнал својата кариера во КооТееПее, екипа од неговиот роден град Котка. Своето деби како професионален фудбалер го имал на 23 јуни 2005 година, на возраст од само 15 години во натпревар од Купот на Финска. На почетокот од следната сезона, под водството на Јане Хипонен тој дебитирал и во првенството на Финска, влегувајќи во 88-мата минута од натпреварот КооТееПее-ХЈК Хелсинки 2-1. Пуки запишал пет настапи во неговата прва сезона, сите влегувајќи од клупата за резерви.
Во мај 2007 година, тој го продолжил својот договор со клубот до 2009 година. Во сезоната 2007, тој одиграл 24 првенствени натпревари и го постигнал својот прв првенствен погодок на 3 мај 2007 година, во победата со 1-0 на гостувањето кај Викингит, со што станал првиот стрелец на гол во историјата на Вејкауслигата роден во 90-тите години на минатиот век. Само шест дена подоцна, тој додал уште два гола во победата со 3-0 над Оулу, завршувајќи ја сезоната со вкупно 3 гола на својата сметка.
Севиља и Севиља Атлетико
Во јануари 2008 година, Пуки потпишал договор на три и пол години со шпанската Севиља. Откако по доаѓањето најпрво играл за јуниорите, за сезоната 2008-2009, тој бил промовиран во Севиља Атлетико, вториот тим на андалузијците, кој се натпреварувал во Сегунда Дивисион - второто ниво на Шпанија. Дебитирал во Сегунда Дивисион на 4 октомври 2008 година, во натпреварот Севиља Атлетико-Реал Сосиедад; започнувајќи го натпреварот во почетната постава, Пуки го постигнал единствениот гол на натпреварот, со кој и обезбедил прва победа на Севиља Атлетико за сезоната. Тој постигнал уште два гола во Сегунда во месец ноември, и како награда за добрата форма бил повикан во првиот тим за натпреварот против Реал Мадрид на почетокот на декември. Иако во тој натпревар не влегол во игра, своето деби за првиот тим на Севиља во Примера Дивисион го направил само околу месец дена подоцна, на 25 јануари 2009, кога влегол од клупата за резерви на местото на Ивица Драгутиновиќ во поразот на домашен терен од Расинг Сантандер. Така, тој станал вториот финец по Јари Литманен кој играл во најсилната шпанска лига. Остатокот од сезоната поминал во знакот на повредата на скочниот зглоб, со која се здобил во март 2009 година, и која го извадила од акција за шест недели.
Во сезоната 2009-2010, Севиља Атлетико играла во Сегунда Дивисион Б, откако претрпеле испаѓање од второто ниво во претходната сезона. Втората сезона во Б тимот на Севиља била тешка за младиот фински напаѓач, кој особено по смената на тренерот во февруари 2010 година и доаѓањето на Рамон Техада, се поретко се наоѓал дури и на клупата за резерви. Вкупно, Пуки одиграл 16 натпревари во текот на сезоната, од кои само четири во почетниот состав. По напорната сезона, Пуки објавил дека повеќе не сака да остане во Севиља, иако имал договор и за следната сезона.
ХЈК Хелсинки
За време на сезоната 2011 тој постигнал 11 гола и забележал 8 асистенции на 18 првенствени натпревари, со кој бил клучна фигура во составот на ХЈК кој ја одбранил титулата од претходната сезона. Неговите перформанси довеле до тоа да биде избран во Ол-стар тимот на финската лига за 2011 година. Во квалификациите за Лигата на шампионите, тој постигнал два гола во победата со 10-0 над Бангор Сити, пред Хелсинки да биде елиминиран во следната рунда од Динамо Загреб. Така, тие го продолжиле своето европско искуство во Лигата на Европа, каде противник им бил ; во првиот натпревар одигран во Финска, Хелсинки победил со 2-0, а Пуки бил стрелец на двата гола. Во реваншот германците славеле со 6-1, а Пуки одново бил стрелец.
Шалке 04
Откако го импресионирал раководството на Шалке 04 во двомечот од Лигата на Европа, на 31 август 2011 германскиот клуб го купил Пуки за сума од 1,3 милиони евра потпишувајќи тригодишен договор со играчот. Своето деби го направил на 18 септември 2011, влегувајќи од клупата за резерви на местото на Клас-Јан Хунтелар во поразот со 0-2 на домашен терен од. Во својот трет натпревар за Шалке, а воедно и прв кој го започнал во почетната постава, Пуки ги постигнал својте први два гола за тимот од Гелзенкирхен во ремито 2-2 на гостувањето против Хановер. Со тоа, тој станал третиот Финец кој постигнал два гола на еден натпревар во германската Бундеслига, по Ари Хјелм и Паси Раутиаинен. Во сезоната 2011–2012, Пуки одиграл вкупно 19 првенствени натпревари, главно влегувајќи како замена, на кои постигнал пет погодоци. Исто така, одиграл два натпревари без постигнат гол во Купот на Германија, додека од друга страна, во Лигата на Европа не му било дозволено да игра бидејќи го претставувал ХЈК во истото натпреварување.
За време на сезоната 2012–2013, тој многу почесто бил на клупата за резерви отколку на теренот: во првите дванаесет натпревари од Бундеслигата, тој се појавил во игра само еднаш. Во Лигата на шампионите, Пуки дебитирал во натпреварот против Монпелје (2-2) на 3 октомври 2012 година, започнувајќи го натпреварот во почетната постава. Пуки добил малку поголема минутажа кон крајот на есента, но слабите резултати на тимот довеле до промена на тренерот. Така, Хуб Стевенс тренерската клупа му ја препуштил на Јенс Келер, кај кого Пуки редовно играл влегувајќи како замена. Сезоната ја завршил со вкупно 24 настапи во сите натпреварувања и 3 постигнати гола (сите во лигата).
На почетокот на следната сезона, Пуки одиграл два натпревари пред да го напушти клубот кон крајот на август 2013. Својот последен натпревар за Шалке го одиграл на 21 август 2013, во ремито 1-1 на домашен терен против грчкиот ПАОК во квалификациите за Лигата на шампионите. Вкупно за Шалке одиграл 47 натпревари и постигнал 8 голови.
Селтик
На 31 авгист 2013, Пуки потпишал четиригодишен договор со Селтик, комплетирајќи го својот трансфер од Шалке 04 во Шкотска за необјавена сума. Тој успеал да се впише во листата на стрелците уште на своето деби во победата со 3-1 на гостувањето кај Хартс на 14 септември 2013 година. Една недела подоцна, тој постигнал гол и на своето деби пред домашната публика во победата со 2-1 над Сент Џонстон. На 14 декември, со својот трет гол за сезоната му донел победа на Селтик на домашен терен против Хибернијан со 1-0. Генерално, првата сезона на Пуки во Селтик се сметала за разочарување бидејќи се тој се мачел со формата и не успеа да ја пополни празнината што ја оставил Гари Хупер кој замина на почетокот на сезоната. Самиот Пуки подоцна го признал недостатокот на влијание што го оставил, признавајќи дека првично чувствувал дека играњето во Шкотска ќе биде „полесно“ отколку во Германија. Тој сметал дека брзината и физичката сила во играта во Шкотска е тешко да се прилагодат и изјавил: "Шкотскиот фудбал не е лесен. Тоа, воопшто не е слаба лига". Сепак, на 26 март 2014, со Селтик ја освоил титулата во Премиер лигата на Шкотска, за која придонесол со 26 настапи и 7 гола. Тој забележал 5 настапи и во Лигата на шампионите, каде Селтик играле во група со поранешните европски шампиони Барселона, Милан и Ајакс.
Брондби
Во септември 2014 година, Пуки му се придружил на неговиот сонародник Лукаш Храдецки во редовите на данскиот клуб Брондби. Договорот бил на заем до крајот на сезоната, но вклучувал и опција Брондби трајно да го откупи играчот. Пуки за прв пат играл во Суперлигата на Данска на 14 септември 2014 година во натпреварот Брондби - Рандерс (0-2). Првиот гол во данската лига Пуки го постигнал на 28 септември на гостувањето против Есбјерг, кога го довел својот тим во водство од 0-1, во натпревар што завршил 2-2. Тој веднаш го зазел своето место во почетниот состав на Брондби и по своето деби ги одиграл сите 27 натпревари во почетната постава. Тој бил најдобар стрелец на тимот со 9 гола, што бил негов личен рекорд на постигнати првенствени голови за некој странски клуб во текот на една сезона.
Во јуни 2015 година, Брондби објавил дека ќе ја искористи опцијата за откуп вклучена во договорот за заем на Пуки, потпишувајќи тригодишен договор со финскиот напаѓач. Клубовите не ја обелодениле сумата на трансферот, но според извештаите во медиумите, Брондби платил помалку од милион евра. Сезоната 2015-2016 за данскиот клуб и Пуки започнала со квалификациите за Лига Европа. Пуки постигнал 3 гола во првите три квалификациски кола, но во плејоф рундата Брондби бил елиминирани од грчкиот ПАОК и не успеале да влезат во фазата по групи. Пуки бил клучен играч на Брондби и во данското првенство каде ги одиграл сите 33 првенствени натпревари, постигнувајќи како и во минатата сезона - 9 гола.
Сезоната 2016–2017, била најдобрата за Пуки во неговата дотогашна кариера. Како и во претходната сезона, Брондби повторно играл во квалификациите за Лига Европа. Пуки постигнал три гола во отстранувањето на исландскиот Валур со вкупен резултат 10-1, а во реваншот од третото коло против германската Херта Берлин, тој постигнал хет-трик во победата со 3-1 помагајќи му на Брондби да го поништи дефицитот од првиот натпревар (завршил 1-0 за Херта) и да се пласита во плејоф рундата втора година по ред. Сепак, како и пред 12 месеци, таму жолто-сините биле елиминирани од еден грчки клуб, но овојпат тоа бил Панатинаикос. Во Суперлигата на Данска Пуки одиграл 34 од 36 првенствени натпревари, и постигнал 20 голови, со кои повторно бил најдобар стрелец на Брондби и воедно втор стрелец во лигата, зад Маркус Ингвартсен од Нордсјеланд кој постигнал три повеќе. Тој постигнал три гола и во Купот на Данска, вклучувајќи го и голот во финалето против Копенхаген, кое Брондби го загубиле со 3-1.
Второто место освоено во данското првенство во претходната сезона, му овозможило на Брондби повторно да игра во квалификациите за Лига Европа. Овојпат тие започнале од второто коло, во кое го елиминирале финскиот ВПС (Пуки постигнал гол во првиот натпревар што завршил 2-0 за Брондби), а во следното испаднале од хрватскиот Хајдук Сплит. Во лигата постигнал 11 гола на 26 натпревари. Во својата последна сезона со клубот, Пуки се простил од Брондби со првиот освоен трофеј со овој клуб, после победата во Купот на Данска во кое жолто-сините биле подобри од Силкеборг со 3-1.
Норич Сити
На 30 јуни 2018, Пуки како слободен играч потпишал тригодишен договор со англискиот Норич Сити, кој во сезоната 2018-2019 се натпреварувал во Чемпионшип, второто ниво на англискиот фудбал. Дебитирал на 4 август, играјќи го целиот натпревар во ремито 2-2 против Бирмингем Сити, а една недела подоцна го постигнал својот прв гол во поразот на домашен терен од Вест Бромвич Албион со 3-4. После не многу ефикасниот почеток, Пуки влегол во форма во ноември постигнувајќи четири гола во првите два натпревари од месецот, а својот 10-ти погодок за сезоната во Чемпионшип го постигнал на 24 ноември 2018, во победата со 4-1 на гостувањето кај. На 10 февруари 2018, со двата гола против Ипсвич Таун во победата со 3-0, Пуки стигнал до бројката од 20 гола во лигата за сезоната 2018-2019, изедначувајќи го рекордот по бројот на постигнати голови од фински фудбалер во оваа лига поставен од поранешниот играч на Ипсвич, Шефки Кучи, во сезоната 2004-2005. Само три дена подоцна, со голот против, тој го надминал Кучи станувајќи првиот финец кој постигнал 21 гол во Чемпионшип. Својот 29-ти и последен гол за сезоната, го постигнал во победата со 2-1 на гостувањето кај, во последното коло.
Завршувајќи ја сезоната со 29 голови, Пуки бил најдобар стрелец во Чемпионшип за сезоната и исто така бил избран за Играч на сезоната во Чемпионшип. Веќе во првата своја сезона во Норфолк, тој му помогнал на Норич да ја освои титулата во второто ниво на англискиот фудбал и да избори промоција во Премиер лигата, враќајќи се таму после тригодишно отсуство.
На 3 јули 2019, Пуки потпишал нов тригодишен договор со Норич. Пуки дебитирал во Премиер лигата на 9 август 2019, во поразот со 4-1 од на Анфилд, во кој го постигнал единствениот гол за Норич. Осум дена подоцна, во второто коло од сезоната тој постигнал хет-трик против Њукасл Јунајтед во победата со 3-1, станувајќи само вториот финец по Микаел Форсел кој успеал да постигне хет-трик во Премиер лигата и првиот играч на Норич Сити кој го сторил тоа во еден натпревар од Премиер лигата уште од Ефан Екоку против  во септември 1993. Сезоната ја завршил со 38 настапи (36 во лигата и 2 во ФА Купот) и 11 голови, но последниот гол за сезоната го постигнал уште во јануари 2020, во поразот со 1-2 од на Кароу Роуд. На крајот од сезоната, Норич испаднал од лигата и се вратил во Чемпионшип, завршувајќи на последното место.
Во сезоната 2020-2021, Пуки постигнал 26 гола за канаринците помагајќи им експресно да се вратат во елитата. На 14 март 2021, со својот 21 гол за сезоната, Пуки станал најбрзиот играч кој стигнал до бројката од 50 гола во Чемпионшип, во историјата на оваа лига. За тоа му биле потребни само 75 натпревари надминувајќи го претходниот рекорд кој го држеле Двајт Гејл и Шон Гоутер.
Репрезентативна кариера
Пуки ја претставувал својата Финска, во сите младински селекции од под 15 години до под 21 година. Со репрезентацијата под 21 година, тој учествувал на Европското првенство под 21 година во 2009 година.
Во квалификациите за Европското првенство 2020, Пуки постигнал 10 гола за Финска, помагајќи и на својата земја за првпат во својата историја да се пласира на едно големо натпреварување.
Моментално тој е шести по бројот на настапи (90), а втор по бројот на постигнати голови (30) за финската репрезентација.
Клупска статистика
Статистиката е ажурирана на 20 мај 2021. {| class="wikitable" style="font-size:90%;width:99%;text-align:center;"
Нагорна аорта
Нагорната аорта е почетниот нагорен дел од аортата. Нагорната аорта е долга околу 5 сантиметри. Таа започнува од левата срцева комора и продолжува со лакот на аортата.
Гранки
Единствени гранки на нагорната аорта се левата и десната срцева артерија, кои поаѓаат од нејзиниот корен. Овие артерии се нутритивни крвни садови на срцето.
Colonia
Colonia или Колонија е хрватска денс група. Групата потекнува од хрватскиот град Винковци и до сега имаат издадено девет албуми и над 27 песни. Тие се познати по тоа што ја направиле првата евроденс компилација. Бендот е составен од Индира Владиќ, Борис Ѓурѓевиќ и Томислав Јелиќ.
481 Емита
481 Емита — мала планета што кружи околу Сонцето откриена од италијанскиот астроном Лујџи Карнера на 12 февруари 1902 г. Значењето на името не е познато.
Терористички напади во Кохат (2010)
Терористичкиот напад во Кохат е напад кој се случил на 17 април 2010 година во кампот Кача Пука во непосредна близина на градот Кохат во Пакистан. Според првични резултати, во нападите загинале најмалку 41 луѓе а 64 биле повредени.,
Одговорноста за терористичкиот напад ја презела сунитската милитаристичка организација Лашкар е Хангви.
Партија за европска иднина
Партијата за европска иднина (ПЕИ) — македонска политичка партија на политичкиот центар, формирана во Скопје на 16 април 2006 година. На парламентарните избори одржани во 2006 година освоила едно пратеничко место во Собранието на Македонија. Учествува во составот на Владата на Македонија, заедно со ВМРО - ДПМНЕ, ДПА, ЛП, СПМ, НСДП и ДОМ. Водач на ПЕИ е Фијат Цановски.
Селеница
Селеница (Selenicë) — гратче во Валонската област, Албанија, со население од 6.133 жители.
Матео Работини
Матео Работини (Matteo Rabottini; р. ) — италијански професионален друмски велосипедист, кој вози за професионалната континентална екипа.
Бил привремено суспендиран од UCI во септември 2014 година по пронаоѓањето на ЕПО во тест земен во август 2014 година. Бил исфрлен од неговата екипа.
Џојс Ламберт
Животопис
Џојс Ламберт е родена на 23 јуни 1916 година во 50 Оукбанк Гроув, Херн Хил, Лондон. Таа била ќерка на Лофтус Сидни Ламберт, службеник во компанија за електрично снабдување, а подоцна и на агент за недвижнини и на неговата сопруга Милдред Ема. Воспитана е во Брундал, Норфолк и се школувала во средното училиште за девојчиња во Норвич.
Во 1939 година, Ламберт дипломирал ботаника на Универзитетскиот колеџ во Велс, Абериствит. Откако работела како наставник во Норич, била назначена за предавач по ботаника на колеџот Вестфилд, Лондон.
Зграда на Хотел Гарни
Зграда на Хотел Гарни — стара куќа во градот Штип, проглесна за значајно културно наследство на Македонија.
Куќата се наоѓа на улицата „Маршал Тито“ бр. 40 и е во одлична состојба бидејќи денес во неа е сместен хотелот „Гарни“. Изградена е во неокласичен стил и се состои од приземје и кат.
Гауда
Гауда (Gouda) — град и општина во покраината Јужна Холандија, западна Холандија. Градот е познат по истоименото сирење, стропвафел, многуте канали, лулињата и по своето Градско собрание од век. Мноштвото историски цркви во Гауда и други стари градби го прават омилено одредиште за посета на еден ден во Холандија.
Во средниот век била основана населба на местото на моменталниот град од семејството Ван дер Гауде, кое изградило утврден замок долж бреговите на реката Гауве, од каде потекнува името на семејството и на градот. Областа, првично мочуриште, се развила низ вековите. Од 1225 година, канал ја поврзува Гауве, со што градот станал пристаниште. Гауда официјално ги добила своите градски права во 1272 година.
T-Mobile
T-Mobile е мобилен оператор со седиште во Бон, Германија, кој е дел од Deutsche Telekom. Присутен е во Соединетите Американски Држави и во Европа, каде што работат во ГСМ мрежа. Името Т-Mobile е составено од буквата "Т" од зборот "Телеком", знакот "-" и зборот "Mobile". Во Европа главно се наоѓа во државите од централниот и источниот дел на континентот. Поседува над 101 милиони корисниции претставува еден од водечките водачи во светот, во областа на мобилната телефонија. Главни конкуренти на европскиот пазар на Т-Мобиле се: O2 и Vodafone. T-Mobile успешно се ребрендираше кон 16 јануари 2013 година, со што се претстави ново лого и визуелен идентитет.
Земји каде што е присутен Т-Моbile
T-Mobile е присутен во единаесет европски земји плус во САД.
Ќемане (македонско)
]]Големо влијание во изборот на материјал има местото на живеење на каква надморска височина, дали живее на повисоки, планински, или пак на пониски, низински предели што влијае на самата вегетација од која зависи и типот на дрвата кои што оптсојуваат во тие услови. Можеме да кажеме дека изработувачите на некој начин се условени од самата природа која што им го обезбедува репроматеријалот од кој тие ќе ѓи изработуваат инструментите.
За разлика од останатите народни музички инструменти кои воглавно имаат одредена дефинирана и востонавена форма, кај ќеменето формата може да биде мошне варијабилна и со изразена индивидуалност која е карактеристична за самиот изработувач кој на овој начин се идентификува во средината.
Ќемане (виолина) од пченка
Ќемане (виолина) од пченка – називот ќемане е повообичаен и пораспространет. Како материјал за изработка на овој инструмент служат страковите од пченка. Стракот се сече на две соседни колена. Растојанието меѓу нив го диктираат колената.
Томаш Репка
Томаш Репка (роден на 2 јануари 1974) — поранешен професионален чешки фудбалер, одбранбен играч.
Последниот клуб за кој играл Репка бил Ческе Будјејовице. Претходно тој настапувал за Острава и Спарта Прага (на двапати 1995-1998 и 2006-2011) во Чешка, како и за Фјорентина (во Италија) и Вест Хем Јунајтед (во Англија).
Репка има еден настап за репрезентацијата на Чехословачка, а по распадот на оваа земја тој играл за репрезентацијата на Чешка, за која забележил 46 настапи и два гола во периодот 1994-2001 и ја претставувал на Европското првенство 2000.
Репрезентативни
Чешка
Отворено тениско првенство на Австралија
Отвореното тениско првенство на Австралија (Австралијан Опен) се одржува секој јануари во Мелбурн. Тој е првиот од четирите Гренд Слем тениски турнири во годината. За првпат се одржува во 1905 година. Како и другите три Гренд Слеми, на него учествувале најдобро рангираните аматерски тениски играчи, а самиот турнир го носел името Првенство на Австралија сè до појавата на отворените првенства во 1968 година. Најпрво натпреварите се играле на трева, но поради опасноста од тоа турнирот да падне во заборав, тој е преместен во Мелбурн парк на нови терени и оттогаш се игра на тврда подлога. Матс Виландер е единствениот тениски играч што го има освоено Австралијан Опен и на трева и на тврда подлога.
Двата главни терени, Род Лејвер и Водафон Арената, се необични поради тоа што поседуваат движечки покриви со кои тие можат да се покријат во случај на преголема жештина или дожд. Засега, тој е единствениот Гренд Слем кој може да се игра на затворено. Сепак, моментално се гради покрив од овој тип и на централниот терен на Вимблдон и истиот треба да биде завршен најдоцна до 2009 година.
Бидејќи се одвива во летниот период, Отвореното Тениско Првенство на Австралија е познато по своите озлогласени жешки денови - многу често влагата и температурите достигнуваат екстремни вредности поради што организаторите често се приморани да применат своја политика во однос на распоредот и начинот на одигрувањето на мечевите.
Газивода
Газивода (Газивода) — вештачко езеро во Србија. Тоа воедно е и најголемето вештачко езеро во земјата. Има површина од 11,9 км2. Во езерото се влева реката Ибар.
Ромен Феји
Ромен Феји (Romain Feillu; р. во Шатоден) — француски професионален друмски велосипедист, кој вози за континенталната екипа ХП БТП-Обер93
Тој е постар брат на Брис Феји, кој исто така е друмски велосипедист.
Кариера
Во август 2005 година, Феји му се приклучил на Агритубел како стажант и ги воодушевил неговите менаџери на екипата, што го довело до потпишување на професионален договор. Во текот на сезоната 2006 победил на ГП Тур и го освоил генералниот пласман на Тур де ла Сом. Во 2007 освоил етапа на Трката околу Луксембург и Сиркут де л’Олн. Истата година првпат настапил на Тур де Франс, завршувајќи трипати во првите десет на масовните спринтови. Се повлекол по етапата 8, која била втора планинска етапа. Подоцна, истата година победил на Трката околу Британија и на Париз-Бурж.
На крајот на сезоната 2009 победил на ГП де Фурмие. Повторно ја освоил трката во 2010.
Феји се приклучил на за сезоната 2014, откако неговата претходна екипа,, се распаднала на крајот на сезоната 2013.
Црква Свети Петар и Свети Павле (Киев)
Овој поранешен православен храм бил изграден во 1610 година а бил разрушен во 1930 година. Пред да биде разрушен, храмот бил единствениот пример во градот од готска архитектура.
Турска Супер лига
Турската Супер лига е најсилната фудбалска лига во Турција. Во моментов се наоѓа во топ 10 лигите на УЕФА и победникот добива право директно да се натпреварува во групната фаза на Лигата на шампионите.
Лига е основана во 1957 година, а прв шампион е екипата на Бешикташ. Досега најмногу титули имаат освоено екипите на Галатасарај (20) и Фенербахче (19).
Систем на натпреварување
Лигата брои 18 клубови и се игра по системот секој против секого двапати (дома и гости) што вкупно изнесува 34 кола. Првопласираниот клуб обезбедува место во групната фаза на Лигата на шампионите, додека второпласираниот клуб игра во третото коло на квалификации за истото натпреварување. Третопласираниот клуб игра во третото коло квалификации за Лига Европа, додека четвртопласираниот клуб игра во второто коло квалификации за Лига Европа. На крајот на секоја сезона трите последнопласирани клубови испаѓаат во ТФФ Прва лига, втората турска фудбалска лига.
NGC 5986
NGC 5986 — збиено ѕвездено јато во соѕвездието Волк, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 5986 се споменува и како GCL 37, ESO 329-SC18.
Податоци од набљудување
Според морфолошката класификација на галаксиите, NGC 5986 е од видот VII. Видливиот сјај со голо око изнесува 7,6 m. NGC 5986 има само една позната привидна димензија, која изнесува 9,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 46 м 3,5 с, а неговата деклинација, односно висината на лакот на тој агол, -37° 47' 8"".
Други поделби
Проучување на NGC 5986 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 374; додека во Каталогот на основни ѕвезди (GSC) е групиран под бројот 7837. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Црква „Св. Димитриј“ - Седларци
'''„Св. Димитриј“''' — христијански храм кој се наоѓа во селото Седларци, Општина Василево.
Црквата била изградена во средината на 20 век а за поседен пат реновирена во 2012 година која реконструкцијата опфатила замена на кровот и ќерамидите, како и доградба на трем за потребите на христијанските верски обреди.
547 Пракседа
547 Птракседа — астероид од главниот астероиден појас во орбита околу Сонцето. Овој астероид е наречен според лик од делото Екехард на Јозеф Виктор фон Шефел.
Битка кај Зернест
Битката кај Зернест — битка која се одвила на 11 август 1690 година помеѓу сојузничките сили на Трансилванија и Светото Римско Царство, и сојузничките сили на Отоманското Царство, Татари, Власи и унгарскитете Куруци. Битката е дел од Големата виенска војна, а завршила со победа на Османлиите.
Битка
Бранковјану бил вистинскиот главен ум на кампањата и успеал да ја помине османлиската војска низ Карпатите на едвај познати планински премини и така да го заобиколи Брановиот превој. Донат Хајслер како таков бил принуден да се бори во близина на градот Зернест.